|  |  |
| --- | --- |
|  |  |
| Mødereferat | 16. juni 2021 |
| Forum | SU-møde |  |
| Møde afholdt | 15.juni 2021 14-16 |  |
| Sted | 16.1.62 |  |
| Referent | Jan Andersen |  |

Til stede

Benedikte Brincker – Institutleder (BB)

Jakob Demant – Studieleder (JD)

Christina Holbøll – Institutadministrator (CH)

Hilda Rømer Christensen – Rep. for VIP (HRC)

Morten W. Jørgensen – Rep. for Ph.D (MWJ)

**Afbud:**

Lene Lisbet El Mongy – Rep. for TAP

Poul Poder - Arbejdsmiljørepræsentant

Dagsorden

1. Godkendelse af dagsorden
2. Godkendelse af referat
3. Regeringens regionale udspil
4. Præsentation af instituttets budget 2022-25
5. Instituttets time-norm system
6. Trivsel og arbejdsmiljø
7. Evt. udvalg nedsat på HR’s initiativ på KU for at skabe diversitet og profilere på kønsområdet.
8. Godkendt
9. Godkendt
10. BB redegør for udspillet fra regeringen. Regeringen ønsker at udflytte nogle uddannelser og uddannelsespladser fra de største byer til provinsen. Hvis ikke at man flytter ud, så skærer man op til 10% af de nuværende pladser. Rektoren for KU har været ude og taget afstand til regeringens forslag. Bl.a. ved at argumentere for hvor omkostningsfuldt det er at etablere nye forskningsmiljøer. Sociologi ligger lidt over KU’s gennemsnit (12,3 for 2018) i forhold til ledighed, hvilket kan få betydning, når det skal besluttes, hvilke uddannelsespladser, der skal skæres. Der er stor usikkerhed om forslagets vedtagelse, men Sociologi bliver nødt til at forholde sig til det allerede nu. Tidshorisonten er for nuværende sat til 2022.

BB mener at Sociologi står meget stærkt som institution, men at man selvfølgelig skal være bekymret. MWJ spørger om det er rigtigt forstået at hvis man ikke accepterer en udflytning, så vil der komme en nedskæring. CH svarer at det er sådan at hun forstår det. JD siger, at hvis man kan optimere på bacheloruddannelsen ved at nedbringe frafald, så vil man kunne fastholde det samme antal kandidatstuderende.

Ad 4) BB redegør for budget. Budgettet på Sociologi er både solidt og stabilt. Rammen der arbejdes med hedder 2021-2024, som snart rykkes til 2022-2025. CH forklarer at Sociologis budget for 2021 viser en formue på 5,7 mio. kr., som man søger brugt inden udgangen af 2023. BB siger at man stadigvæk vil kunne rekruttere for at bibeholde både kvalitativ og kvantitativ potentiale. JD mener at der skal tages højde for at der er steder hvor man er dækket godt ind, men også steder hvor man er mindre godt dækket ind i forhold til undervisningen. HRC savner nogle kandidater der vil kunne være mere ”Fit for fight” og bedre klædt på fra uddannelsens side og fremhæver hendes egen 14 dages sommerskole som en succes.

Ad 5)

 BB siger at det nuværende og gældende time-norm system er fra 2016, og hun har tre forslag til redaktionelle ændringer:

1. Der står at man har 2 valgmuligheder 493 timer pr. semester eller 575 timer. Det giver en del forvirring, og derfor foreslår BB at man fjerne valgmuligheden på de 575 timer da der ikke rigtig er nogen der gør brug af den og derfor udelukkende benytter 493 modellen.
2. Sætningen “Teaching obligations for post docs will depend on the specific circumstances of their employment.” slettes, da Instituttet ikke tilbyder medfinansiering af post doc.-ere mhp undervisning.
3. Der har været en bonus til at tiltrække ekstern funding i 2016-2019, og denne overgangsperiode er nu udløbet, og bonus bortfaldet.

på KU

HRC sagde, at hun gerne ville vende disse forslag på et klubmøde, hvorefter hun ville vende tilbage til BB, hvis der var bemærkninger/indvendinger.

Ad 6) MWJ lægger ud med at fortælle at folk har generelt været glade for at kunne vende tilbage til campus, hvortil HRC supplerer med at der dog har været nogle der gerne så tilbagevendelsen udskudt til hen over sommeren. BB siger at der vil være nogle problematikker der lige skal undersøges i forhold til udlandsophold. HRC siger, at fraværet har været hårdt individuelt for nogle af de mere ”modne” medarbejdere både psykologisk og fysiologisk. Der blev udtrykt utilfredshed med at fællessekretariatet var lukket, hvortil CH svarede at det fra regeringens side er indført 50% mødepligt, og derfor var der endnu ikke fuldt fremmøde, men at fællessekretariatet frem til 1. august 2021 har bedt medarbejderne møde 3 eller 2 dage om ugen alt efter om man er fuldtids eller på nedsat tid.

Ad 7)

1. HRC fortalte, at der er nedsat et udvalg på KU for at skabe diversitet og profilere på kønsområdet.
2. Afslutningsvis drøftede SU Folketingets vedtagelse af en erklæring om ”overdreven aktivisme”, der indskærper universitetsledelsernes ansvar for at holde politik og videnskab adskilt.